Håkan Malmström

Håkan Malmström (født 16. juli 1977) er en svensk fotballspiller som for øyeblikket spiller for IK Brage. Han regnes som en kreativ, teknisk og målfarlig forsvarsspiller med posisjon i midtforsvaret eller som høyreback, og har spilt seriefotball for flere svenske klubber og Hamarkameratene i Norge før han kom til IK Brage.

 Fotballkarrieren 
Hos IF Brommapojkarna skåret han totalt 18 mål på 107 kamper. Han var også kaptein i den siste sesongen hvor laget til slutt rykket ned fra Allsvenskan til Superettan. Han var regnet som en av lagets beste spillere da ingen andre på Brommapojkarnas lag hadde flere poeng enn ham på spillerbørsen hos Aftonbladet.Hamar Arbeiderblad.no – Har ferdigheter som vi mangler (Publisert 14. desember 2007) Før perioden i Brommapojkarna spilte Malmström for Segeltorps IF, IFK Stockholm, Spårvägens FF og Vasalunds IF.

 Hamarkameratene 
Malmström kom vederlagsfritt til Hamarklubben fra svenske IF Brommapojkarna den 13. desember 2007, og skrev under på en treårskontrakt etter å ha prøvespilt i to kamper for Ham-Kam.HamKam.no – Malmström klar for HamKam  (Publisert 13. desember 2007)Fotbolldirekt.com – BP-kapten klar för spel i Norge (Publisert  13. desember 2007) Under prøvespillingen for Ham-Kam overbeviste han landsmannen Markus Ringberg såpass at sistnevnte anbefalte klubben å hente ham.Hamar Arbeiderblad.no – Vi bør hente Håkan (Publisert 23. november 2007)

Han debuterte for Hamarkameratene mot Fredrikstad den 4. mai 2008, og fikk to kamper til før han ble skadet tidlig på sommeren og gikk glipp av hele høstsesongen. Malmström ble klar igjen for spill i begynnelsen av mars 2009 og spilte flere kamper både som midtstopper og back i den påfølgende sesongen.

 Referanser 

 Eksterne lenker 

 HamKam.no – Malmströms spillerpresentasjon

Kategori:Svenske fotballspillere
Kategori:Fotballspillere for Spårvägens FF
Kategori:Fotballspillere for Vasalunds IF
Kategori:Fotballspillere for IF Brommapojkarna
Kategori:Fotballspillere for HamKam
Kategori:Fotballspillere for IK Brage
Kategori:Svenske fotballspillere i Norge
Kategori:Fødsler i 1977